Adrianus Episcopus seruus seruorum Dei, dilecto filio in Christo PETRO Cluniacensi Abbati, eiusq. successoribus canonice substituendis in perpetuū. Gloriosa,  ammirabilis diuinæ prouidentia maiestatis, ad hoc diuersos gradus  ordines in Ecclesia sua constituit: vt dum inferiores superioribus debitam obediētiam  reuerentiam exhiberēt, vna fieret ex diuersitate connexio,  ordinabiliter gereretur officiorū amministratione singulorum. Sicut autem filij obedientiæ in sinu matris Ecclesiæ gratiosæ consolationis vberibus cōfouendi sunt, ita rebelles  elati, qui per inobedientiam suam, quasi peccatum ariolandi  idololatriæ scelus incurrunt, seueritatis Ecclesiasticæ disciplinis sunt arctioribus coercendi. Balmense itaque Monasterium, quod per fratres ibidem congregatos,  odore bonæ opinionis  religionis decore splendescere ac florere debuerat: quia veterem hominem cum suis actibus sequebantur, in peccatis eorum, diabolo suadente, contabuit. Vnde tam in spiritualibus, quam in temporalibus, miserabiliter fuerat imminutum. Cū autem placuit ei, qui ab æterno cūcta disponit, vt tantis malis finem imponeret,  locum ipsum ad obsequium suum misericorditer reuocaret, facies eorumdem fratrum implere ignominia voluit, vt per hoc nomen suum inquirerēt,  ad viam rectitudinis inuiti etiam remearent. Hac itaque iustitia præeunte, dilecte in Domino fili, PETRE Abbas, Balmense Monasterium cū omnibus, quæ in præsenti iuste  canonice possidet, aut in futurum rationabilibus modis præstante Domino poterit adipisci, prædecessorum nostrorum, venerabilis memoriæ Eugenij,  Anastasij Romanorū Pontificum vestigiis inhærentes, tibi  successoribus tuis,  per vos Cluniacēsi Ecclesiæ in perpetuum confirmamus. Ea videlicet ratione, vt Ordo Monasticus ibi secundum institutionem Cluniacensium fratrum, futuris temporibus inuiolabiliter conseruetur:  pro rebellione, contumacia,  offensa Balmensis Monasterij, quā Abbas  fratres aduersus sanctam Romanā exercuerunt Ecclesiā, quicumque regimen in eodem loco per vos pro tempore obtinuerit, numquā Abbatis, sed Prioris nomen tantummodo sortiatur. In bonis autem  possessionibus eius hæc propriis duximus exprimenda nominibus. Obediētiam Visani Monasterij. Obedientiam de Strabona. Obedientiam de Grandi-sonte cum appenditiis suis. Obedientiam de Galda cū appenditiis suis,  Ecclesiam S. Leodegarij, quæ est in villa, quæ Bauinans. Ecclesiā de Beliaco. Ecclesiam de Wilari Rostanni. Ecclesiam de Fragiaco. Ecclesiam de Vadriaco. Ecclesiam de Mōtibus. Obedientiam S. Lauteni. Obedientiam de Breriaco cum omnibus appendiciis suis. Baernam in ipso burgo. Obedientiam Cauaniacensem. Obedientiam de Poloniaco cum omnibus appendiciis suis,  Capella S. Sauini. Tres Burgenses in burgo Ledonis, qui vocantur Wanirant. Obedientiam de Dola. Obedientiam de Beneuant. Obedientiam S. Mauricij. Obedientiam de Saoneres. Obedientiam de Biuiliaco. Obediētiam S. Agnetis. Obedientiam de la Fracte. Obedientiam de Munet. Obedientiam de Pōte Arleti cum earū appendiciis,  cum Ecclesia de Pinctis. Ecclesiam de Blaterans. Ecclesiam de Wilari Rodulfi. Obedientiam de Capella. Obedientiam de Sinziciaco, cum pertinentiis earum. Ecclesiam de Cornauo. Ecclesiam de Corlant. Ecclesiam de Fay, cum decimis  earum appenditiis. Ecclesiam de Freboans cum decimis suis. Obedientiam S. Rāneberti cum appenditiis suis. Decernimus ergo vt nulli omnino hominum liceat præfatum Monasterium temere perturbare, aut eius possessiones auferre, vel ablatas retinere, minuere, aut aliquibus vexationibus fatigare: sed omnia integra conseruētur eorum, pro quorum gubernatione  sustentatione concessa sunt, vsibus omnimodis profutura. Salua in omnibus Sedis Apostolicæ auctoritate,  in supradictis Ecclesiis diocesanorum Canonica iustitia. Si qua igitur in futurum Ecclesiastica sæcularisue persona hanc nostræ Constitutionis paginam sciens contra eam temere venire tentauerit, secundo tertioue commonita, nisi præsumptionem suam digna satisfactione correxerit, potestatis honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore  sanguine Dei,  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem loco iura sua seruantibus, sit pax Domini nostri Iesu Christi, quatenus  hic fructum bonæ actionis percipiant,  apud districtum Iudicem præmia æternæ pacis inueniant, Amen. Ego ADRIANVS Catholicæ Ecclesiæ Episcopus ff. [Rota. Bene valete] Ego Ymarus Tusculanus Episcopus ff. Ego Cencius Portuēsis  S. Rufinę Episcopus ff. Ego Gregorius Sabinensis Episcopus ff. Ego Guido Presbyter Card. tit. S. Grisogoni ff. Ego Hubaldus Presbyter Car. tit. S. Praxedis ff. Ego Maimedus Presbyter Card. tit. S. Sauinæ ff. Ego Iulius Presbyter Card. tit. S. Marcelli ff. Ego Bernardus Presbyter Car. tit. S. Clemētis ff. Ego Octauianus Presbyter Car. tit. S. Ceciliæ ff. Ego Astaldus Presbyter Card. tit. S. Priscæ ff. Ego Girardus Presbyter Car. tit. S. Stephani in Celio monte ff. Ego Ioannes Presbyter Card. SS. Ioannis  Pauli tit. Pamachij ff. Ego Henricus Presbyter Card. tit. SS. Nerei  Achillei ff. Ego Ioannes Presbyter Card. tit. SS. Siluestri  Martini ff. Ego Odo Decanus  Card. S. Georgij ad Velum aureum ff. Ego Rodulfus Diaconus Card. S. Luciæ in septa Solis ff. Ego Guido Decanus Car. S. Mariæ in porticu ff. Ego Ioannes Diaconus Car. S. Sergij  Bachi ff. Ego Girardus Diaconus Card. S. Mariæ in via lata ff. Ego Odo Diaconus Card. S. Nicolai in carcere Tulliano ff. Datum Romæ apud S. Petrum per manum Rolandi S.R.E. Presbyteri Car.  Cancellarij, Non. Maij Ind III. Incarn. Dominicæ anno MCLV. Pontificatus vero domni Adriani Papæ IV. anno primo. Confirmauerunt  hanc Abbatiam Clun. Cœnobio Vrbanus III. Papa anno Incar. 1185. Pontificatus sui I. Charta LXXIX. Clemens III. anno 1187. Pontif. sui I. Charta XVIII.  Celestinus III. anno 1191. Pontif. sui I. Charta LV.